stanford-oval/wikipedia huggingface dataset:
Mätäsvaaran kaivos
Mätäsvaaran kaivosalue kaivoksen sulkemisen jälkeen > Esiintymislava

Kaivoksen suuri avolouhos eli "Forsströmmin monttu" toimi kesäisin kaivosnäyttämönä erilaisille ulkoilmatilaisuuksille. Paikalla on 400-paikkainen katsomo ja kelluva esiintymislava.  Vedellä täyttyneessä kaivoslaguunissa järjestettiin 26 kesänä musiikkifestivaali Lieksan Vaskiviikkojen konsertteja.
Alueen käyttö Vaskiviikkojen konserttipaikkana lopetettiin kesällä 2022, kun metsäyhtiö Tornator suoritti alueella avohakkuun. Kaivosalueen nykyinen omistaja taide- ja kulttuuriyhdistys Metka suunnittelee uuden teatteri- ja konserttinäyttämön rakentamista kaivokselle.
Aiheesta muualla

Juha Tolvasen Lieksan Mätäsvaaran molybdeenikaivos 1939-1947-sivusto
Mätäsvaaran kaivosalueen kartta
Pasi Peiponen : Mätänevä nähtävyys: Lieksa hukkaa Aaltonsa, Yle Uutiset 19.7.2015
Pasi Jaakkonen : Natsi-Saksa himoitsi Pohjois-Karjalan korvesta löytynyttä malmiaarretta – Mätäsvaaran menestys loppui kuitenkin lyhyeen, Ilta-Sanomat 20.11.2016
Mätäsvaaran kaivos, Kaivoksien ympäristöongelmat Suomessa 16.12.2017
Mätäsvaaran kaivoksen esiintymislava
Nelma Sibelius

Nelma Sibelius lankonsa Eero Järnefeltin maalaamassa muotokuvassa vuodelta 1907 tai 1908.
Kaino Ihanelma (Nelma) Sibelius (o.s. Swan, 1. joulukuuta 1878 Janakkala – 12. elokuuta 1970 Helsinki) oli suomalainen lasten- ja nuortenkirjailija.
Sibeliuksen vanhemmat olivat Carl Gustaf Swan ja Emilia Charlotta Malin. Perheessä oli yhdeksän tytärtä, joista tunnetuimpia olivat lastenkirjailija Anni Swan ja näyttelijä Saimi Järnefelt.
Nelma Sibelius oli naimisissa säveltäjä Jean Sibeliuksen veljen psykiatrian professori Christian Sibeliuksen kanssa. Miehensä kuoleman jälkeen vuonna 1922 hän työskenteli piirustuksenopettajana, kirjailijana ja suomentajana.
Teoksia

Taikakuvastin ; kuvittanut Rudolf Koivu. WSOY 1937, 2. painso 1949, 3. painos 1954
Ihmeelliset sakset. WSOY 1938, 2. painos 1949
Ohdakeprinsessa ; kuvittanut Rudolf Koivu. WSOY 1939, 2. painos 1950
Satusaaren haltija. WSOY 1941, 2. painos 1950
Tähtihelmi : kolme satua ; kuv. Rudolf Koivu. WSOY 1944, 2. painos 1957
Satu harppumestarin viulusta ; kuv. Rudolf Koivu. WSOY 1945, 2. painos 1957
Tarina ritarista ja kirkonkellosta ; kuv. Maija Karma. WSOY 1947, 2. painos 1954
Vanha verraton Pääskyranta : kertomus nuorisolle. WSOY 1950
Merenkuninkaan kruunuhelmet ; kuv. Leena Puranen. WSOY 1955
Suomennoksia

Charlotte Tucker, (A.L.O.E.) : Jättiläisten voittaja. WSOY 1941
E. de Pressensé : Pikku äiti ; suomentaneet Lucina Hagman ja Nelma Sibelius. WSOY 1941
Gunvor Fossum : Hymysuu. WSOY 1943, 2. painos 1951 (alkuteos Smilie)
Gunvor Fossum : Peloton tyttö. WSOY 1945, 2. painso 1951
Gunvor Fossum : Pieni eläinlääkäri. WSOY 1948, 2. painos 1954 (alkuteos Kari Dyrlaege)
Gunvor Fossum : Pieni villivarsa. WSOY 1949, 2. painos 1955 (alkuteos Liv)
Elsa Carlsson : Poikaset lentävät pesästä. WSOY 1949 (alkuteos Hur skall det gå med Lunde)
Gunvor Fossum : Elsen uudet ystävät. Nuorten toivekirjasto 37. WSOY 1953, 2. painos 1959 (alkuteos Hjemme hos Britt og Goggen)
Nicholas Winton

| Nicholas Winton> Nicholas George Wertheim |
| --- | --- |
 Sir Nicholas Winton Prahassa vuonna 2007.
Henkilötiedot
Syntynyt: 19. toukokuuta 1909 Hampstead, Lontoo, Yhdistynyt kuningaskunta
Kuollut: 1. heinäkuuta 2015 (106 vuotta) Slough, Berkshire, Yhdistynyt kuningaskunta
Kansalaisuus:  englantilainen
Ammatti:  pörssimeklari
Puoliso:  Grete Gjelstrup
Lapset:  3
Muut tiedot
Tunnustukset:  MBE, Kansainyhteisön ritari
Aiheesta muualla
Kotisivu
Nicholas George Winton (syntyjään Wertheim; 19. toukokuuta 1909 Hampstead, Lontoo – 1. heinäkuuta 2015 Slough, Berkshire) oli englantilainen mies, joka järjesti 669 lapsen pelastamisen natsi-Saksan miehittämästä Tšekkoslovakiasta juuri ennen toisen maailmansodan alkua. Pelastetut olivat pääasiassa juutalaisia lapsia, jotka olivat paenneet Sudeettialueilla sijainneista kodeistaan pakolaisleireille Prahaan ja muualle Tšekkoslovakiaan. Winton onnistui laajamittaisen mainoskampanjan avulla järjestämään lapsille brittiläiset sijaisperheet, joka oli Ison-Britannian hallituksen asettama ehto pakolaisten vastaanottamiselle. Lisäksi hän järjesti rahankeräyksen, jotta myös vähävaraisten perheiden lapset voitiin kuljettaa Euroopan läpi. Lapset kuljetettiin maaliskuun ja elokuun välillä vuonna 1939 pääosin kahdeksalla junakuljetuksella Prahasta Atlantin rannikolle ja edelleen Englannin kanaalin yli Lontooseen. Pelastettuihin lapsiin kuului muun muassa elokuvaohjaaja Karel Reisz ja matemaatikko Heini Halberstam.
Sodassa Winton ajoi aluksi ambulanssia ja palveli myöhemmin Yhdistyneen kuningaskunnan ilmavoimissa. Sodan jälkeen Winton ei kertonut kenellekään pelastusoperaatiosta. Hänen vaimonsa sai tietää asiasta vuonna 1988, kun hän löysi sattumalta perheen kodin ullakolta pelastettujen lasten kuvia ja nimiä sisältäneitä papereita. Uroteon tultua julkisuuteen, Wintonia kutsuttiin lehdistössä "Britannian Oskar Schindleriksi". Winton nimitettiin Brittiläisen imperiumin ritarikunnan jäseneksi (MBE) vuonna 1983 tunnustukseksi hänen suorittamastaan hyväntekeväisyydestä vanhusten hoivakodin hyväksi. Vuonna 2002 Ison-Britannian kuningatar Elisabet II myönsi hänelle ritarin arvon. Vuonna 2014 Tšekin presidentti Miloš Zeman luovutti hänelle maan korkeimman siviilitunnustuksen, Valkoisen leijonan ritarikunnan kunniamerkin.
Aiheesta muualla

Kuvia tai muita tiedostoja aiheesta Nicholas Winton Wikimedia Commonsissa
Sir Nicholas Wintonin virallinen kotisivu (englanniksi)
Mors Principium Est

| Mors Principium Est |
| --- | --- |
 Yhtye esiintymässä Earthshaker Festissä Saksassa heinäkuussa 2007.
Tiedot
Toiminnassa:  1999–
Tyylilaji:  melodinen death metal
Kotipaikka:   Pori, Suomi
Laulukieli:  englanti
Jäsenet:  Ville Viljanen, laulu   Iiro Aittokoski, rummut   Teemu Heinola, basso   Andy Gillion, kitara   Lauri Unkila, kitara  
Entiset jäsenet:  Jori Haukio, kitara (1999–2006)  Toni Nummelin, koskettimet (1999–2004)  Joona Kukkola, koskettimet (2004–2007)  Karri Kuisma, kitara (2006–2008)  Kalle Aaltonen, kitara (2009–2011)  Tomy Laisto, kitara (2007–2011)  Jarkko Kokko, kitara (ei livenä)   Kevin Verlay, kitara  
Levy-yhtiö:  AFM Records, 2012–   Listenable Records, 2002–2007  
Aiheesta muualla
Kotisivut
Infobox OKNimi-testi OK: 
Mors Principium Est (lat. kuolema on alku) on suomalainen Porissa 1999 perustettu melodista death metalia soittava yhtye. Mors Principium Estin perustivat Jori Haukio, Jarkko Kokko ja Toni Nummelin. Myöhemmin samana vuonna yhtyeeseen liittyi vielä Mikko Sipola. Jori toimi kitaristina ja laulajana, Jarkko kitaristina, Mikko rumpalina ja Toni kosketinsoittajana.
Vuoden 2000 alussa Haukio kuitenkin kyllästyi laulamiseen ja halusi keskittyä vain kitaran soittoon, joten yhtye tarvitsi uuden laulajan. Ville Viljanen otti yhteyttä Mors Principium Estiin ja koelaulujen jälkeen hänet valittiin uudeksi laulajaksi. Ensimmäinen demo äänitettiin ilman basistia, mutta kun levy-yhtiö Listenable Records kiinnostui yhtyeestä, oli tärkeää löytää uusi bassonsoittaja. Vuonna 2001 yhtyeeseen liittyi basisti Teemu Heinola. Vuotta, kahta demoa ja muutamaa keikkaa myöhemmin työ kuitenkin palkittiin ja Listenable Records tarjosi kolme albumia sisältävän sopimuksen. Ensimmäisen Inhumanity-albumin äänitys ja miksaus tapahtui Suomessa Tico Tico Studiolla joulukuussa 2002, ja se masteroitiin Finnvox-studiolla tammikuussa 2003. Levy julkaistiin samana keväänä.
Toinen albumi The Unborn tehtiin samoilla studioilla kuin debyyttilevykin ja se julkaistiin keväällä 2005 lukuun ottamatta Yhdysvaltoja, missä julkaisu tapahtui vuoden lopussa.
Kolmas albumi Liberation = Termination äänitettiin useassa paikassa ympäri Suomea, ja se masteroitiin Kaliforniassa. Albumi julkaistiin 27. maaliskuuta 2007.
Kokoonpano > Nykyiset

Ville Viljanen – laulu
Marko Tommila – rummut
Teemu Heinola –  basso
Jori Haukio – kitara
Jarkko Kokko - kitara
Kokoonpano > Entiset jäsenet

Mikko Sipola – rummut
Kevin Verlay – kitara
Jarkko Kokko – kitara
Tom Gardiner – kitara
Karri Kuisma – kitara
Joona Kukkola – koskettimet
Jori Haukio – kitara
Toni Nummelin – koskettimet
Tomy Laisto –  kitara
Kalle Aaltonen –  kitara
Andhe Chandler –  kitara
Andy Gillion - kitara
Diskografia > Studioalbumit

Inhumanity (2003)
The Unborn (2005)
Liberation = Termination (2007)
...And Death Said Live (2012)
Dawn of the 5th Era (2014)
Embers of a Dying World (2017)
Seven (2020)
Liberate the Unborn Inhumanity (2022)
Diskografia > Demot

Before Birth (2000)
Valley of Sacrifice (2001)
Third Arrival (2002)
Aiheesta muualla

Wikimedia Commonsissa on kuvia tai muita tiedostoja aiheesta .
Mors Principium Est Myspacessa (englanniksi)
Mors Principium Est Meteli.netissä
Nemesis (Two Steps from Hellin albumi)

| Nemesis Two Steps from Hell |
| --- | --- | --- |

Studioalbumin tiedot
 Julkaistu: 2007
 Tyylilaji: Metallimusiikki, klassinen musiikki
Two Steps from Hellin muut julkaisut
| Pathogen 2007 | Nemesis 2007 | Dreams & Imaginations 2008 |
Nemesis on Two Steps from Hellin kuudes näytealbumi, joka julkaistiin Yhdysvalloissa vuonna 2007.
Kappaleet

Epic
Dark Ages (laulu Francesca Genco) – 3.28
Nemesis – 1.22
Clash Of Empires – 3.05
Atlantis (laulu Stine Mari Langstrand) – 2.00
Army Of Justice – 2.04
Tristan – 2.38
Road To Revelation – 1.59
God Of Lightning – 2.02
Sons Of War – 1.55
The Immortals – 2.10
Wrath Of Sea – 1.19
Red Omen – 1.26
Sky Titans – 2.09
Hunter's Moon – 0.50
Drama
Moving Mountains – 3.02
Eternal Sorrow – 1.49
Fountain Of Life – 3.29
Enigmatic Soul (laulu Merethe Soltvedt) – 2.55
Dominion Heart – 1.34
False King (laulu Merethe Soltvedt) – 2.18
Friendship To Last (laulu Merethe Soltvedt) – 3.13
Lähde:
Nick Simmons

Nick ja Gene Simmons vuonna 2009.
Nicholas ”Nick” Simmons (s. 22. tammikuuta 1989 Los Angeles, Kalifornia) on yhdysvaltalainen muusikko, näyttelijä ja sarjakuvapiirtäjä. Hän on Kiss-yhtyeen basisti Gene Simmonsin ja entisen Playboy-malli Shannon Tweedin poika. Hänellä on myös sisko, Sophie Simmons.
Aiheesta muualla

Nick Simmons Internet Movie Databasessa. (englanniksi)
Morris (täsmennyssivu)

Morris voi tarkoittaa seuraavia:
Morris (Maurice de Bevere, 1923–2001), belgialainen sarjakuvataiteilija
Morris, miehen etunimi
Morris LRC, toisessa maailmansodassa käytetty panssariauto
Morris Motors, brittiläinen autonvalmistaja
Morris Mini, englantilainen pienikokoinen henkilöauto
Philip Morris, yhdysvaltalainen tupakkateollisuusyhtiö
Morris-mato, internetissä levinnyt haittaohjelma
morris-tanssi, englantilainen kansantanssi
morris, kevätjuhla Englannissa
Morris, päähahmo Terry Pratchettin romaanissa Mahtava Morris ja sivistyneet siimahännät ja siihen perustuvassa elokuvassa Mahtava Morris
Morrisin piirikunta, piirikunta New Jerseyssä, Yhdysvalloissa.
Sukunimenä

Brita Jokinen-Morris, suomalainen toimittaja ja tietokirjailija
Carlton Morris (s. 1995), englantilainen jalkapalloilija
Carol Morris (s. 1936), yhdysvaltalainen näyttelijä ja malli, Miss Universum 1956
Charles Morris (1901–1979), yhdysvaltalainen filosofi ja semiootikko
Chester Morris (1901–1970), yhdysvaltalainen elokuva-, tv- ja radionäyttelijä
Chris Morris (s. 1962), brittiläinen näyttelijä, käsikirjoittaja ja ohjaaja
Derek Morris (s. 1978), kanadalainen jääkiekkoilija
Desmond Morris (s. 1928), brittiläinen eläintieteilijä, käyttäytymisen tutkija, tietokirjailija ja taiteilija
Errol Morris (s. 1948), yhdysvaltalainen dokumenttiohjaaja
Eva Morris (1885–2000), aikoinaan maailman vanhin ihminen
Frank Morris (1926–1962), yhdysvaltalainen rikollinen
Glenn Morris (1912–1975), yhdysvaltalainen kymmenottelija
Gouverneur Morris (1752–1816), yhdysvaltalainen poliitikko
Haviland Morris (s. 1959), yhdysvaltalainen näyttelijä
Heather Morris (s. 1987), yhdysvaltalainen näyttelijä, tanssija ja laulaja
Henry M. Morris (1918–2006), yhdysvaltalainen kreationisti
Jack Morris (s. 1955), yhdysvaltalainen baseballpelaaja
Jenny Morris (s. 1972), australialainen maahockeypelaaja
Julian Morris (s. 1983), brittiläinen näyttelijä
Kathryn Morris (s. 1969), yhdysvaltalainen näyttelijä
Kirk Morris (oik. Adriano Bellini, s. 1942), italialainen kehonrakentaja ja elokuvanäyttelijä
Lee Morris (s. 1970), englantilainen rumpali
Lewis Morris (1833–1907), walesilainen runoilija
Maren Morris (s. 1990), yhdysvaltalainen countrylaulaja ja lauluntekijä
Matt Morris (s. 1974), brittiläinen Formula 1 -talli-insinööri
Michael Morris (Lord Killanin, 1914–1999), Killanin kolmas paroni, irlantilainen journalisti, Kansainvälisen olympiakomitean puheenjohtaja
Nasief Morris (s. 1981), eteläafrikkalainen jalkapalloilija
Oswald Morris (1915–2014), brittiläinen elokuvaaja
Owen Morris (s. 1968), brittiläinen musiikkituottaja, miksaaja ja masteroija
Phil Morris (s. 1959), yhdysvaltalainen näyttelijä
Raheem Morris (s. 1976), yhdysvaltalainen amerikkalaisen jalkapallon valmentaja
Robert Morris (1734–1806), yhdysvaltalainen liikemies ja poliitikko
Robert Michael Morris (1940–2017), yhdysvaltalainen näyttelijä
Robert Tappan Morris (s. 1965), yhdysvaltalainen tietokonehakkeri
Ron Morris (1935–2024), yhdysvaltalainen seiväshyppääjä, yleisurheiluvalmentaja ja yritysjohtaja
Sandi Morris (s. 1992), yhdysvaltalainen seiväshyppääjä
Seb Morris (s. 1995), brittiläinen moottoriurheilija
Steveland Morris, Stevie Wonder (s. 1950), yhdysvaltalainen laulaja, lauluntekijä ja muusikko
Thomas G. Morris (1919–2016), yhdysvaltalainen demokraattipoliitikko
Tom Morris Sr (Old Tom Morris, 1821–1908), skotlantilainen golf-pioneeri
Tom Morris Jr. (1851–1875), skotlantilainen golfpelaaja, Tom Morris Sr:n poika
Una Morris (s. 1947), jamaikalainen pikajuoksija, lääkäri, ravintoloitsija ja pitopalveluyrittäjä
William Morris (1834–1896), englantilainen arkkitehti, graafikko, kirjainmuotoilija, runoilija ja prosaisti ja kääntäjä
William Richard Morris (Lordi Nuffield, 1877–1963), brittiläinen liikemies
Várkiza

| Várkiza Βάρκιζα |
| --- | --- |
 Várkiza ilmasta.
Kaupunki:  Vári, Vári-Voúla-Vouliagméni, Itä-Attika, Attika, Kreikka
Koordinaatit:  37°49′05″N, 23°48′06″E
Várkiza (kreik. Βάρκιζα) eli Alíanthos (Αλίανθος) on Várin kaupungin kaupunginosa Vári-Voúla-Vouliagménin kunnassa Itä-Attikassa Kreikassa.
Rantaa Várkizassa.
Várkiza sijaitsee Saroninlahden rannalla noin 1,7 kilometriä etelään Várin keskustasta ja linnuntietä noin 19 kilometriä eteläkaakkoon Ateenan keskustasta. Se on osa niin kutsuttua Ateenan Rivieraa, ja rantoineen suosittua virkistysaluetta sekä ateenalaisten että turistien keskuudessa.
Aiheesta muualla

Kuvia tai muita tiedostoja aiheesta Várkiza Wikimedia Commonsissa
Nick Spaling

| Nick Spaling |
| --- | --- |

Henkilötiedot
Syntynyt: 19. syyskuuta 1988 (ikä 36) Palmerston
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  91 kg
Seura
Seura:  Geneve-Servette HC
Sarja:  NLA
Pelinumero:  16
Pelaajaura
Pääsarjaura:  2008–
Aik. seurat:  Nashville Predators Pittsburgh Penguins Toronto Maple Leafs San Jose Sharks
NHL-varaus:  58. varaus, 2007 Nashville Predators
Nick Spaling (s. 19. syyskuuta 1988) on kanadalainen jääkiekkoilija, joka edustaa sveitsiläistä Geneve-Servette HCtä Hänen lempipelaajiaan ovat Joe Sakic ja Doug Gilmour sekä lempijoukkue Toronto Maple Leafs.[lähde? ]
Ura

Kolmivuotisen junioriuransa Spaling pelasi OHL-joukkue Kitchener Rangersissa. Kykyjenetsijät arvioivat hänet 24. parhaaksi pohjoisamerikkalaiseksi kenttäpelaajaksi ennen NHL:n varaustilaisuutta 2007. Hänet varasi toisella kierroksella vuorolla 58 Nashville Predators.
Kesällä 2008 Spaling teki Predatorsin kanssa tulokassopimuksen. Hän tienasi kolmivuotisesta sopimuksesta 1,95 miljoonaa dollaria. Spaling osallistui Predatorsin harjoitusleirille ja joutui myöhemmin aloittamaan kauden farmijoukkue Milwaukee Admiralsissa. Kauden 2009–2010 alun jälkeen Spaling kutsuttiin Admiralsista Nashvilleen. Ensimmäisen NHL-ottelunsa Spaling pelasi 15. joulukuuta 2009. Hän teki heti myös ensimmäisen pisteensä syöttäessään Ryan Jonesin maalin Nashvillen 7–4 -voitossa Tampa Bay Lightningistä. Ensimmäinen maali syntyi 13. joulukuuta 2010 5–0 -voitossa New York Islandersia vastaan.
7. heinäkuuta 2011 Spaling teki Nashvillen kanssa kaksivuotisen jatkosopimuksen.
27. kesäkuuta 2014 rajoitetusti vapaa pelaaja Spaling kaupattiin NHL:n varaustilaisuuden 2014 yhteydessä yhdessä Patric Hörnqvistin kanssa Pittsburgh Penguinsiin, joka antoi tilalle James Nealin. Penguins vältti välimieskäsittelyn 31. heinäkuuta 2014, kun teki Spalingin kanssa kaksivuotisen sopimuksen, josta Spaling saa 2,2 miljoonaa dollaria vuodelta. Ennen siirtymistä Penguinsiin hän pelasi Nashvillessa kuusi kautta.
Kaudella 2015–2016 hän pelasi Torontossa 35 ottelua pistein 1+6=7. Helmikuussa 2016 hän matkasi Roman Polákin kanssa San Jose Sharksiin, ja vastineena Sharks antoi kaupassa toisen kierroksen varausvuoronsa vuosien 2017 ja 2018 varaustilaisuuksiin sekä Raffi Torreksen.
Käännös suomeksi
Muhsin al-Fadhli

Muhsin al-Fadhli
Muhsin al-Fadhli (24. huhtikuuta 1981 Kuwait – 8. heinäkuuta 2015 Syyria) oli kuwaitilainen jihadisti.
Al-Fadhli oli jo vuonna 2001 edennyt Al-Qaidan sisäisessä hierarkiassa niin korkealle, että sai etukäteen tiedon syyskuun 11. päivän terroriteoista. Hän oli Osama bin Ladenin luottomies. Hän rahoitti Al-Qaidan toimintaa Iranissa ja oli Yhdysvaltain ulkoministeriön vuonna 2012 laatiman raportin mukaan pääsuunnittelija vuoden 2002 iskussa ranskalaista öljytankkeri MV Limburgia vastaan Jemenin rannikon edustalla. Iskussa kuoli yksi henkilö. Al-Fadhli oli osallisena myös Yhdysvaltain merijalkaväen vastaisessa iskussa, joka samana vuonna tappoi yhden henkilön Failakan saarella Kuwaitissa. Vuonna 2013 al-Fadhli siirtyi Syyriaan. Hänen raportoitiin valvoneen kokeneiden toimijoiden siirtoa Pakistanista Syyriaan sekä lisäksi järjestäneen ja ylläpitäneen reittejä värvättyjen siirtymiseksi Turkin kautta Syyriaan.
Al-Fadhli oli Kuwaitin etsintäkuuluttama, ja vuonna 2002 Euroopan unioni kohdisti häneen rajoituksia. Yhdysvaltain valtiovarainministeriö lisäsi hänet globaalien terroristien listaukseensa 15. helmikuuta 2005. Kaksi päivää myöhemmin YK kirjasi hänet Al-Qaidaan kytkeytyväksi henkilöksi. Israel oli jo 6. lokakuuta 2001 nimennyt hänet kiinnostavaksi henkilöksi terrorismin rahoittamisen kiellon nojalla. 18. kesäkuuta 2005 Saudi-Arabian hallitus määritteli al-Fadhlin terroristiepäillyksi.
Al-Fadhli identifioitiin Khorasan-ryhmän johtajaksi. Ryhmittymän juuret olivat Al-Qaidassa, ja sen toimijat olivat Pakistanista Syyriaan iskuja länsimaita vastaan suunnittelemaan lähetettyjä henkilöitä, joiden tehtävänä oli myös länsimaalaisten värvääminen.
Kuolema

BBC:n mukaan al-Fadhli yritettiin surmata jo syyskuussa 2014. Hänen raportoitiinkin virheellisesti saaneen surmansa tuona vuonna.
8. heinäkuuta 2015 al-Fadhli teki matkaa lähellä Sarmadaa luoteisessa Syyriassa lähellä Turkin rajaa, kun hän kuoli Yhdysvaltain miehittämättömän ilma-aluksen osuessa hänen ajoneuvoonsa.
Nick Shore

| Nick Shore |
| --- | --- |

Henkilötiedot
Syntynyt: 26. syyskuuta 1992 (ikä 32) Denver, Colorado, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  185 cm
Paino:  88 kg
Seura
Seura:  Linköping HC
Sarja:  SHL
Pelaajaura
Pääsarjaura:  2013–
Aik. seurat:  Los Angeles Kings (NHL) Manchester Monarchs (AHL) Ottawa Senators (NHL)  Calgary Flames (NHL) Metallurg Magnitogorsk (KHL) Toronto Maple Leafs (NHL) Winnipeg Jets (NHL) HK Dukla Trenčín (SloEL) EV Zug (NLA) HK Sibir Novosibirsk (KHL) HK Sibir Novosibirsk (SHL)
NHL-varaus:  82. varaus, 2011 Los Angeles Kings
Nick Shore (s. 26. syyskuuta 1992) on yhdysvaltalainen jääkiekkoilija, joka pelaa Ruotsin pääsarjassa SHL-liigajoukkue Linköping HC:ssa. Hän on Los Angeles Kingsin kolmannen kierroksen varaus vuodelta 2011.
Myös Shoren veljet pelaavat jääkiekkoa. Drew pelaa KHL-seura Dynamo Moskovan organisaatiossa. Quentin pelaa NCAA:ssa Denverin yliopiston joukkueessa ja on Ottawa Senatorsin varaus.
Tilastot

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nick Shore
Käännös suomeksi
Nick Stahl

| Nick Stahl |
| --- | --- |
 Nick Stahl vuonna 2023
Henkilötiedot
Koko nimi:  Nicolas Kent Stahl
Syntynyt: 5. joulukuuta 1979 (ikä 44)  Harlingen, Texas, Yhdysvallat
Ammatti:  näyttelijä
Puoliso:  Rose Stahl (2009–2012)
Näyttelijä
Aktiivisena:  1992-
Merkittävät roolit:  Veteen piirretty viiva Satimessa Terminator 3: Koneiden kapina Sin City
Aiheesta muualla
IMDb 
Elonet
Nicolas Kent ”Nick” Stahl (s. 5. joulukuuta 1979 Harlingen, Texas) on yhdysvaltalainen näyttelijä. Hän aloitti uransa varsin varhain (muun muassa Kasvoton mies, 1993), mutta on jatkanut uraansa aikuisiälleen saakka. Hänellä on ollut rooleja esimerkiksi elokuvissa Terminator 3: Koneiden kapina (2003) ja Sin City (2005) sekä televisiosarjassa Carnivàle.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1991 | Kuolon juoksu | Stranger at My Door | Robert Fortier |
| 1992 | Varjot menneisyydestä | Woman with a Past | Brian |
| 1993 | Kasvoton mies | The Man Without a Face | Charles E. ”Chuck” Norstadt |
| 1994 | Incident in a Small Town | Incident in a Small Town | John Bell Trenton |
| 1994 | Yksin yhdessä | Safe Passage | Simon Singer |
| 1995 | Pecos Billin ihmeelliset seikkailut | Tall Tale | Daniel Hackett |
| 1995 | Blue River | Blue River | Edward nuorena |
| 1996 | My Son Is Innocent | My Son Is Innocent | Eric Sutter |
| 1997 | Eye of God | Eye of God | Tom Spencer |
| 1998 | Julma totuus | Disturbing Behavior | Gavin Strick |
| 1998 | Soundman | Soundman | Tommy Pepin |
| 1998 | Veteen piirretty viiva | The Thin Red Line | Beade |
| 1999 | Rakkauden vuodenajat | Seasons of Love | Grover |
| 2000 | Sunset Strip | Sunset Strip | Zach |
| 2001 | Satimessa | In the Bedroom | Frank Fowler |
| 2001 | The Sleepy Time Gal | The Sleepy Time Gal | Morgan |
| 2001 | Bully | Bully | Bobby Kent |
| 2001 | Unohdettu | Lover’s Prayer | Vladimir |
| 2002 | Tappava leikki | Taboo | Christian Turner |
| 2002 | Wasted | Wasted | Chris |
| 2003 | Bookies – hämärä bisnes | Bookies | Toby |
| 2003 | Terminator 3: Koneiden kapina | Terminator 3: Rise of the Machines | John Connor |
| 2003 | Twist | Twist | Dodge |
| 2005 | Sin City | Sin City | Roark Jr. / Yellow Bastard |
| 2006 | The Night of the White Pants | The Night of the White Pants | Horace ”Raff” Rafferty |
| 2007 | How to Rob a Bank | How to Rob a Bank | Jinx |
| 2008 | Quid Pro Quo | Quid Pro Quo | Isaac Knott |
| 2008 | Sleepwalking | Sleepwalking | James |
| 2009 | Tule omakseni | My One and Only | Bud |
| 2010 | Everything Will Happen Before You Die | Everything Will Happen Before You Die | Hunter Robinson |
| 2010 | Meskada | Meskada | Noah Cordin |
| 2010 | The Chameleon | The Chameleon | Brendan Kerrigan |
| 2010 | Burning Palms | Burning Palms | Robert Kane |
| 2010 | Kalamity | Kalamity | Billy Klepack |
| 2010 | Dead Awake | Dead Awake | Dylan |
| 2011 | Locke & Key | Locke & Key | Duncan Locke |
| 2011 | On the Inside | On the Inside | Allen Meneric |
| 2011 | The Speed of Thought | The Speed of Thought | Joshua Lazarus |
| 2011 | Afghan Luke | Afghan Luke | Luke Benning |
| 2011 | 388 Arletta Avenue | 388 Arletta Avenue | James |
| 2014 | Away from Here | Away from Here | James |

Televisiosarjat
| Vuosi | Nimi | Rooli | Jaksot |
| 1997 | Luvattu maa | Billy Sullivan | ”Cowboy Blues” |
| 1998 | Hercules | Castor | ”Hercules and the Trojan War” |
| 2003–2005 | Carnivàle | Ben Hawkins | 24 jaksoa |
| 2009 | Kova laki: Erikoisyksikkö | Peter Harrison | ”Zebras” |
| 2012 | House of Lies | Kurt | ”Mini-Mogul” |
| 2012 | Totuuden anatomia | Marcel Trevino | ”Going Viral, Part 1” ”Going Viral, Part 2” |

| Ääninäyttely videopeleissä | Ääninäyttely videopeleissä | Ääninäyttely videopeleissä |  |
| Vuosi | Nimi | Rooli |  |
| 2003 | Terminator 3: Rise of the Machines | John Connor |  |